তারুণ্য আমার প্রিয়; আমাদেরও। তারুণ্যের বয়স নেই। ঠিক দিনক্ষণ নেই। নির্দিষ্ট ছকে বাঁধা চরিত্র, ঠিকানা-ঠিকুজি নেই। চাইলেই যে মন শরীর উড়তে পারে আকাশে, ভাসতে পারে চাঁদে, সে-ই তো তারুণ্য। জগদ্দল পাথরের মতো জেঁকে বসা সম্পাদিত কর্ম বা বিচারবোধকে মানুষের আদলে মানুষের জন্য করে তোলাই আমার কাছে তারুণ্য। তারুণ্য মানে ঘুমঘোরে শিশুর মতো হেসে ওঠা মুখ; হাঁটুজলে সাঁতার কাটা; কিংবা মানুষকে ভালোবেসে মানুষের গল্প বলা।